CELEX: 52009PC0604
Language: el
Date: 2009-10-29
Title: Πρόταση κανονισμος (ΕΚ, ΕΥΡΑΤΟΜ) αριθ. …/2009 του Συμβουλιου για την προσαρμογή, από 1ης Ιουλίου 2009, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού των Ευρωπαϊκών Κοινοτήτων {SEC(2009)1466}

Σημαντική ανακοίνωση νομικού περιεχομένου

|

52009PC0604

Πρόταση κανονισμος (ΕΚ, ΕΥΡΑΤΟΜ) αριθ. …/2009 του Συμβουλιου για την προσαρμογή, από 1ης Ιουλίου 2009, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού των Ευρωπαϊκών Κοινοτήτων {SEC(2009)1466}  /* COM/2009/0604 τελικό*/  

	Βρυξέλλες, 29.10.2009COM(2009)604 τελικόΠρότασηΚΑΝΟΝΙΣΜΟΣ (ΕΚ, ΕΥΡΑΤΟΜ) αριθ. …/2009 ΤΟΥ ΣΥΜΒΟΥΛΙΟΥγια την προσαρμογή, από 1 ης Ιουλίου 2009, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού των Ευρωπαϊκών Κοινοτήτων {SEC(2009)1466}ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασηςΑιτιολόγηση και στόχοι της πρότασης Το Συμβούλιο πρέπει κάθε χρόνο να εκδίδει απόφαση, μετά από πρόταση της Επιτροπής, για την αναπροσαρμογή του ποσοστού της εισφοράς στο συνταξιοδοτικό καθεστώς από την 1η Ιουλίου. |Γενικό πλαίσιο Σύμφωνα με το άρθρο 83α παράγραφος 4 του κανονισμού υπηρεσιακής κατάστασης, η Επιτροπή πρέπει να υποβάλλει κάθε χρόνο στο Συμβούλιο επικαιροποιημένη έκδοση της πενταετούς αναλογιστικής αποτίμησης, σύμφωνα με το παράρτημα ΧΙΙ του κανονισμού υπηρεσιακής κατάστασης. Σύμφωνα με το άρθρο 13 του παραρτήματος ΧΙΙ του κανονισμού υπηρεσιακής κατάστασης, η Eurostat υπέβαλε έκθεση σχετικά με την εν λόγω αποτίμηση, με την οποία προσδιορίζεται το ποσοστό της απαιτούμενης εισφοράς για τη διατήρηση της αναλογιστικής ισορροπίας του συνταξιοδοτικού καθεστώτος. |Ισχύουσες διατάξεις στον τομέα της πρότασης Κάθε χρόνο πρέπει να υποβάλλεται πρόταση για την αναπροσαρμογή του ποσοστού της εισφοράς στο συνταξιοδοτικό καθεστώς. |Συνοχή με τις λοιπές πολιτικές και στόχους της Ένωσης Άνευ αντικειμένου. |διαβουλευσεις με τα ενδιαφερομενα μερη και εκτιμηση των επιπτωσεωνΔιαβουλεύσεις με τα ενδιαφερόμενα μέρη |211 | Χρησιμοποιηθείσες μέθοδοι διαβούλευσης, κύριοι τομείς που καλύφθηκαν και γενικά χαρακτηριστικά των συνομιλητών Τα στοιχεία της πρότασης συζητήθηκαν με τους εκπροσώπους του προσωπικού σύμφωνα με τις ισχύουσες διαδικασίες. |212 | Συνοπτική παρουσίαση των απαντήσεων και του τρόπου με τον οποίο λήφθηκαν υπόψη Η πρόταση λαμβάνει υπόψη τις γνώμες που εξέφρασαν τα μέρη που συμμετείχαν στις διαβουλεύσεις. |Προσφυγή στη γνώμη εμπειρογνωμόνων |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση των επιπτώσεων - Σκοπός της πρότασης είναι η προσαρμογή του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού των Ευρωπαϊκών Κοινοτήτων, έτσι ώστε να διατηρηθεί η αναλογιστική ισορροπία του εν λόγω καθεστώτος. - Η ισχύουσα νομοθεσία δεν επιτρέπει καμία άλλη εναλλακτική λύση. |νομικα στοιχεια της προτασηςΣυνοπτική παρουσίαση της προτεινόμενης ενέργειας Σύμφωνα με το παράρτημα xii του κανονισμού υπηρεσιακής κατάστασης, η Eurostat υπέβαλε έκθεση σχετικά με την αναλογιστική αποτίμηση του συνταξιοδοτικού καθεστώτος. Από την αποτίμηση αυτή προκύπτει ότι το ποσοστό της αναγκαίας εισφοράς για τη διατήρηση της αναλογιστικής ισορροπίας του συνταξιοδοτικού καθεστώτος ανέρχεται στο 11,3% του βασικού μισθού. Σύμφωνα με το άρθρο 83α παράγραφος 4, εφόσον αποδεικνύεται η ύπαρξη απόκλισης τουλάχιστον 0,25 τοις εκατό μεταξύ του ποσοστού της τρέχουσας εισφοράς (10,9%) και του ποσοστού της εισφοράς που είναι αναγκαία για τη διατήρηση της αναλογιστικής ισορροπίας (11,3%), το Συμβούλιο οφείλει να εξετάζει κατά πόσον είναι σκόπιμη η αναπροσαρμογή του ποσοστού, συμφωνά με τις οριζόμενες στο παράρτημα ΧΙΙ ρυθμίσεις. Σύμφωνα με το άρθρο 2 παράγραφος 1 του παραρτήματος xii, η αναπροσαρμογή δεν μπορεί να έχει ως αποτέλεσμα εισφορά μεγαλύτερη η μικρότερη από 1 % σε σχέση με την εισφορά που ίσχυε το προηγούμενο έτος. Κατά συνέπεια, η Επιτροπή προτείνει να αναπροσαρμοστεί το ποσοστό της εισφοράς στο 11,3%, με ισχύ από 1ης Ιουλίου 2009. |Νομική βάση Ο κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων και ιδίως το άρθρο 83α και το παράρτημά του ΧΙΙ. |Αρχή της επικουρικότητας Η πρόταση αφορά έναν τομέα που εμπίπτει στην αποκλειστική αρμοδιότητα της Κοινότητας. κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |- το άρθρο 83α του κανονισμού υπηρεσιακής κατάστασης προβλέπει την έκδοση κανονισμού από το Συμβούλιο. |- η πρόταση δεν έχει καμία δημοσιονομική επίπτωση στις δαπάνες. Η επίπτωση στα έσοδα προκύπτει άμεσα από την εφαρμογή της μεθόδου αναπροσαρμογής που προβλέπεται από τον κανονισμό υπηρεσιακής κατάστασης. |Επιλογή των νομικών πράξεων |Προτεινόμενη νομική πράξη: κανονισμός. |Η χρήση άλλων νομικών πράξεων δεν θα ήταν σκόπιμη διότι: - το άρθρο 83α του κανονισμού υπηρεσιακής κατάστασης προβλέπει την έκδοση κανονισμού από το Συμβούλιο. |Δημοσιονομικες επιπτωσειςΗ επίπτωση της αναπροσαρμογής του ποσοστού της εισφοράς στο συνταξιοδοτικό καθεστώς στα έσοδα εμφαίνεται λεπτομερώς στο συνημμένο δημοσιονομικό δελτίο. |ΠρότασηΚΑΝΟΝΙΣΜΟΣ (ΕΚ, ΕΥΡΑΤΟΜ) αριθ. …/2009 ΤΟΥ ΣΥΜΒΟΥΛΙΟΥγια την προσαρμογή, από 1 ης Ιουλίου 2009, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού των Ευρωπαϊκών ΚοινοτήτωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των εν λόγω Κοινοτήτων, όπως καθορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68, και ιδίως το άρθρο 83α και το παράρτημα XII του εν λόγω κανονισμού υπηρεσιακής κατάστασης·την πρόταση της Επιτροπής,Εκτιμώντας τα ακόλουθα:1.  Σύμφωνα με το άρθρο 13 του παραρτήματος XII του κανονισμού υπηρεσιακής κατάστασης, η Eurostat υπέβαλε, την 1η Σεπτεμβρίου 2009, έκθεση σχετικά με την αναλογιστική αποτίμηση του συνταξιοδοτικού καθεστώτος για το 2009, επικαιροποιώντας τις παραμέτρους που αναφέρονται στο εν λόγω παράρτημα. Από την αποτίμηση αυτή προκύπτει ότι το ποσοστό της αναγκαίας εισφοράς για τη διατήρηση της αναλογιστικής ισορροπίας του συνταξιοδοτικού καθεστώτος ανέρχεται στο 11,3% του βασικού μισθού.2.  Κατά συνέπεια, για την επίτευξη της αναλογιστικής ισορροπίας του συνταξιοδοτικού καθεστώτος των μονίμων υπαλλήλων και του λοιπού προσωπικού των Ευρωπαϊκών Κοινοτήτων, θα πρέπει να αναπροσαρμοστεί το ποσοστό της εισφοράς στο 11,3% του βασικού μισθού.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Από 1ης Ιουλίου 2009, το ποσοστό της εισφοράς που προβλέπεται στο άρθρο 83 παράγραφος 2 του κανονισμού υπηρεσιακής κατάστασης καθορίζεται στο 11,3%.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΤΙΤΛΟΣ ΤΗΣ ΠΡΟΤΑΣΗΣ:Πρόταση κανονισμού (EC, EURATOM) αριθ. … / 2009 του Συμβουλίου για την αναπροσαρμογή, από 1ης Ιουλίου 2009, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού των Ευρωπαϊκών Κοινοτήτων.2. ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο:400 Φόρος επί των αμοιβών των μονίμων υπαλλήλων και του λοιπού προσωπικούΠοσό που έχει προϋπολογισθεί για το εν λόγω έτος (προϋπολογισμός 2009):575,7 εκατ. ευρώ410 Συνεισφορές του προσωπικού για τη χρηματοδότηση του συνταξιοδοτικού καθεστώτοςΠοσό που έχει προϋπολογισθεί για το εν λόγω έτος (προϋπολογισμός 2009):389,0 εκατ. ευρώ3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Πρόταση χωρίς δημοσιονομική επίπτωση( Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα - η επίπτωση στα έσοδα είναι η ακόλουθη:(εκατ. ευρώ, με ένα δεκαδικό ψηφίο)Κονδύλιο του προϋπολογισμού | Έσοδα | Περίοδος 12 μηνών από την 01.07.2009 | 2009 |Άρθρο 400 | Επίπτωση στους ιδίους πόρους | -2.7 | -1.3 |Άρθρο 410 | Επίπτωση στους ιδίους πόρους | 12.8 | 6.4 |Κατάσταση μετά τη δράση |2010 | 2011 | 2012 | 2013 | 2014 |Άρθρο 400 | -2.7 | -2.7 | -2.7 | -2.7 | -2.7 |Άρθρο 410 | 12.8 | 12.8 | 12.8 | 12.8 | 12.8 |4. ΜΕΤΡΑ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ5. ΑΛΛΕΣ ΠΑΡΑΤΗΡΗΣΕΙΣΜέθοδος υπολογισμού:Συνταξιοδοτική εισφορά = νέα εισφορά – εκτέλεση κατά το τρέχον έτοςΝέα εισφορά = εκτέλεση x νέο ποσοστό / ισχύον ποσοστόΕπίπτωση από τη μείωση του φόρου = 21% της αύξησης της εισφοράς στο συνταξιοδοτικό καθεστώς.